গীতায় শ্রীকৃষ্ণের বাণী সঙ্কটে পথ দেখায়: আমেরিকার গোয়েন্দা প্রধান

ওয়েব ডেস্ক: আমেরিকার (US) গোয়েন্দা প্রধান (US Director of National Intelligence) তুলসী গাবার্ড (Tulsi Gabbard)। ভারত সফরে এসেছেন। দিল্লিতে জাতীয় নিরাপত্তা উপদেষ্টা অজিত দোভালের (Ajit Doval) নেতৃত্বে ২০টি দেশের সংশ্লিষ্ট সম্মেলনে (Conference) অংশ নিয়েছেন। জাতীয় নিরাপত্তা পরিষদের সচিবালয় এর আয়োজন করেছে। একটি ইন্টারভিউতে ডোনাল্ড ট্রাম্পের গোয়েন্দা দফতরের ডিরেক্টর তুলসী তাঁর শ্রীকৃষ্ণ (Lord Krishna) ভক্তির কথা জানালেন। কীভাবে খারাপ সময়ে শ্রীমদ্ভগবদগীতায় (Bhagavad Gita) শ্রীকৃষ্ণের অর্জুনকে বলা উপদেশ তাঁকে পথ দেখায় তা জানালেন তুলসী। কর্মজীবনের প্রথম অংশে আমেরিকার সেনাবাহিনীতে কাজ করেছেন।

আমেরিকার ন্যাশনাল ইন্টেলিজেন্সের ডিরেক্টর সোমবার এনআইকে দেওয়া ইন্টিরভিউতে বলেন, ভগবদগীতায় শ্রীকৃষ্ণের শিক্ষা তাঁর শক্তির উতস্য ও পথ প্রদর্শক। কঠিন মুহূর্তে ও সাফল্য সর্বত্রই রাস্তা দেখায়। বিশ্বের বিভিন্ন জায়গায় যুদ্ধ ক্ষেত্রে কিংবা বর্তমান আন্তর্জাতিক ইস্যুর ক্ষেত্রে গীতার শরণাপন্ন হই।

আরও পড়ুন: ভারত-চীন সম্পর্ক নিয়ে মোদির মন্তব্যকে স্বাগত জানাল বেজিং

গাবার্ড রবিবার দিল্লি এসেছেন। গোয়েন্দা সহযোগিতা নিয়ে ভারতীয় আধিকারিকদের সঙ্গে কথা বলেছেন।  সাইবার নিরাপত্তা ও প্রতিরক্ষা চুক্তি নিয়ে আলোচনা হয়েছে। গত ফেব্রুয়ারিতে প্রধানমন্ত্রী নরেন্দ্র মোদি আমেরিকা সফরে তুলসীর সঙ্গে দেখা করেছিলেন। জার্মানিতে মিউনিখ সিকিউরিটি কনফারেন্সের পর এটি তুলসীর দ্বিতীয় বিদেশ সফর। গোয়েন্দা প্রধান হয়ে এই প্রথম ভারত সফর করলেন তিনি। উল্লেখ্য, এর আগেও তিনি হিন্দু ধর্মের প্রতি ভক্তির কথা আমেরিকায় প্রচার করেছেন।

দেখুন অন্য খবর: